കേന്ദ്രമന്ത്രിയുടെ വാര്ത്താസമ്മേളനത്തിനിടയില് സീലിംഗ് ഇളകി വീണു അപകടത്തില് ആര്ക്കും പരിക്കില്ല ഡല്ഹി: ഉത്തര്പ്രദേശിലെ റാംപൂരില് കേന്ദ്രമന്ത്രി മുഖ്താര് അബ്ബാസ് നഖ്വിയുടെ വാര്ത്താസമ്മേളനത്തിനിടെ സീലിങ് തകര്ന്നുവീണു. വാര്ത്ത സമ്മേളനത്തില് മന്ത്രി സംസാരിക്കുന്നതിനിടയിലായിരുന്നു സീലിങ്ങിന്റെ ഭാഗങ്ങള് താഴേക്ക് വീണത്. മന്ത്രിയുടെ ദേഹത്ത് വീഴാതെ കൂടെ ഉണ്ടായിരുന്നവര് രക്ഷപെടുത്തി. അപകടത്തില് ആര്ക്കും പരിക്കില്ല. ആസാദി കാ അമൃത് മഹോത്സവിന്റെ ഭാഗമായി സംഘടിപ്പിച്ച ഹുനാര് ഹാട്ട് പരിപാടിയുടെ ഭാഗമായിട്ടാണ് മന്ത്രി രാംപൂരില് എത്തിയത്. രാംപൂരിലെ പരിപാടിയില് വിവിധ സംസ്ഥാനങ്ങളില് നിന്നായി 700ഓളം കലാകാരന്മാര് പങ്കെടുക്കുന്നുണ്ടെന്നും മന്ത്രി ട്വീറ്റ് ചെയ്തു. മന്ത്രിയുടെ പരിപാടിയില് സീലിങ് പൊളിഞ്ഞു വീണതിനെ കുറിച്ച് യൂത്ത് കോണ്ഗ്രസ് ദേശീയ പ്രസിഡന്റ് ശ്രീനിവാസ് ബി വി പരിഹസിച്ച് ട്വീറ്റ് ചെയ്തിരുന്നു. Tags